stanford-oval/wikipedia huggingface dataset:
San Andreasin siirros
Tunnetuimmat maanjäristykset alueella

Wikimedia Commonsissa on kuvia tai muita tiedostoja aiheesta .
San Andreasin siirroksen alueella on tapahtunut viisi huomattavaa maanjäristystä:
Fort Tejonin maanjäristys 1857: noin 350 kilometrin pituinen osa siirrosta repesi keskisessä ja eteläisessä Kaliforniassa. Vaikka järistys tunnetaan Fort Tejonin maanjäristyksenä, sen episentrin ajatellaan olleen kauempana pohjoisessa, aivan Parkfieldin eteläpuolella. Kuolleita oli kaksi. Järistyksen voimakkuus oli noin Mw 7,9.
San Franciscon maanjäristys 1906: noin 430 kilometrin pituinen osa siirrosta repesi Pohjois-Kaliforniassa. Episentri oli San Franciscon lähellä. Ainakin 3 000 ihmistä kuoli maanjäristyksessä ja siihen liittyvissä tulipaloissa. Järistyksen voimakkuuden arvioidaan olleen Mw 7,8.
San Franciscon maanjäristys 1957: magnitudin 5,7 järistys, jonka episentri oli San Andreaksen siirroksella valtameressä San Franciscon ja Daly Cityn länsipuolella.
Loma Prietan maanjäristys 1989: noin 40 kilometrin pituinen osa siirrosta repesi (vaikka repeämä ei yltänyt maanpintaan) lähellä Kalifornian Santa Cruzia ja aiheutti 63 kuolonuhria ja keskiasteista vahinkoa San Franciscon lahden alueella. Järistyksen momenttimagnitudi oli 6,9.
Parkfieldin maanjäristys 2004: 28. syyskuuta 2004 kello 10:15 PDT magnitudin 6,0 maanjäristys vavisutti Parkfieldin aluetta. Se tuntui joka puolella osavaltiota, myös San Franciscon lahden alueella.
San Andraksen siirroksen tektoninen kehitys.
Say It Right

| ”Say It Right” Nelly Furtado |
| --- | --- | --- |

Singlen tiedot
 Albumilta: Loose
 Äänitetty : 2006; The Hit Factory (Miami, Florida)
 Julkaistu: 31. lokakuuta 2006
 Formaatti: CD single, digitaalinen lataus, maxi single
 Tuottaja(t): Timbaland, Danja, Jim Beanz
 Tyylilaji: Pop, R&B
 Kesto: 03.43
 Levy-yhtiö: Geffen, Mosley
Nelly Furtadon muut singlet
| ”Maneater” 2006 | ”Say It Right” 2006 | ”All Good Things (Come to an End)” 2006 |
Say It Right on kanadalaisen laulaja-lauluntekijä Nelly Furtadon kappale hänen kolmannelta studioalbumiltaan, Loose. Furtadon, Tim "Timbaland" Mosleyn ja Nate "Danja" Hillsin sanoittama kappale sai Furtadon mukaan inspiraationsa Eurorythmicsin "karmaisevasta, kosketinpohjaisesta pop-soundista", jota käytettiin esimerkiksi yhtyeen vuonna 1983 julkaistussa kappaleessa "Here Comes the Rain Again". Kappale julkaistiin Pohjois-Amerikassa ja Australiassa albumin kolmantena singlenä. Euroopan ja Aasian valtioissa kappale julkaistiin albumin neljäntenä singlenä. Se julkaistiin Isossa-Britanniassa digitaalisesti ladattavana maaliskuussa 2007. Latinalaisessa Amerikassa se oli albumin viides single.
"Say It Right" sai pääosin positiivisia vastaanottoja musiikkikriitikoilta, jotka yllättyivät sen korkeasta tuotantolaadusta sekä kehuivat kappaleen sanoituksia sekä Furtadon laulusuoritusta. Kappale oli kansainvälisesti kaupallinen menestys, saavutettuaan listan ensimmäisen sijan yli seitsemässä valtiossa, mukaan lukien Isossa-Britanniassa, Ranskassa, Uudessa-Seelannissa ja monissa Euroopan valtioissa. Kappaleeseen liittyvän musiikkivideon ohjasivat Rankin & Chris ja videolla nähdään Furtado laulamassa lukuisissa asusteissa lukuisissa kohteissa. Kappaletta on Furtado esittänyt livenä, esimerkiksi Get Loose Tourilla.
Kappale oli ehdolla vuoden 2008 Grammy-palkintogaalassa kategoriassa "Paras naisartistin pop-esitys", mutta hävisi Amy Winehousen "Rehabille".
Käännös suomeksi
Santtu Kinnunen

| Santtu Kinnunen> Henkilötiedot |
| --- | --- |
Syntynyt: 25. maaliskuuta 1999 (ikä 25) Lahti, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  187 cm
Paino:  73 kg
Seura
Seura:  ZSC Lions
Sarja:  National League
Pelinumero:  27
Pelaajaura
Pääsarjaura:  2018–
Aik. seurat:  Peliitat (Mestis) Pelicans (SML) Tappara (SML) Charlotte Checkers (AHL)
NHL-varaus:  207. varaus, 2018 Florida Panthers
Santtu Kinnunen (s. 25. maaliskuuta 1999 Lahti) on suomalainen jääkiekkopuolustaja, joka pelaa Sveitsin pääsarjassa National League-joukkue ZSC Lionsissa. Kinnunen laukoo oikealta.
Ura > Seuraura

Kinnunen on Pelicansin kasvatti. Hän toimi kaudella 2015–2016 seuran B2-nuorten varakapteenina. Kinnunen oli 25 syöttöpisteellään joukkueen paras syöttäjä Eetu Lehtolan kanssa. Kaudella 2016–2017 hän oli Pelicansin B-nuorten tehokkain puolustaja tehoilla 4+19=23. Kaudella 2017–2018 Kinnunen oli seuran A-nuorten tehokkain puolustaja tehoilla 4+20=24. Hän siirtyi loppukaudella lainalle Mestis-joukkue Heinolan Peliittoihin, jossa Kinnunen pelasi 11 runkosarjaottelua tehden neljä syöttöpistettä ja neljä playoff-ottelua tehopistein 1+1=2.
Florida Panthers varasi Kinnusen seitsemännellä kierroksella 207. pelaajana NHL:n varaustilaisuudessa 2018. Samana kesänä hän oli niin ikään try-out -sopimuksella mukana Pelicansin SM-liigajoukkueessa. Kinnunen aloitti kauden 2018–2019 A-nuorissa, mutta hän pelasi ison osan kaudestaan myös lainalla Peliittojen Mestis-joukkueessa. Kinnunen teki liigadebyyttinsä Pelicansissa 10. lokakuuta 2018 vieraissa Porin Ässiä vastaan, kun joukkueen puolustuksesta oli sivussa peräti kolme puolustajaa. Hänet merkittiin Pelicansin kolmospuolustajapariin yhdessä Peliitoista lainatun Jesse Ahosen kanssa. Kinnunen sai ottelussa jääaikaa 11.13 minuuttia. Liigauransa avausmaalin hän teki 26. tammikuuta 2019 Saimaan Palloa vastaan. Kinnunen sai ottelussa myös syöttöpisteen Jesse Saarisen tekemään maaliin. Hän pelasi SM-liigassa tulokaskautensa aikana kaikkiaan 27 runkosarjaottelua tehopistein 1+6=7 ja Kinnunen keräsi teholukeman +12.
Kaudella 2019–2020 Kinnusen odotettiin hänen kätisyytensäkin puolesta ottavan suuremman kiekollisen roolin. Hän ei kuitenkaan onnistunut ottamaan odotettua kehitysaskelta tulokaskaudestaan. Kinnunen pelasi Pelicansissa 24 runkosarjaottelua tehden yhden syöttöpisteen ja kuusi Mestarien liigan ottelua ilman tehopisteitä. Hän pelasi ison osan alkukaudestaan myös lainalle Peliittojen Mestis-joukkueessa, jonne Pelicans lainasi Kinnusen loppukauden ajaksi siirtotakarajan jälkeen. Hän jakoi joukkueen sisäisen tehotilaston voiton Sakke Hämäläisen kanssa lukemalla +3.
Kinnunen siirtyi kaudeksi 2020–2021 kaksivuotisella SM-liigasopimuksella Tapparaan. Hän vakiinnutti paikkansa SM-liigassa tehden ensimmäisellä kokonaisella kaudellaan 59 runkosarjaottelussa tehot 5+14=19 ja yhdeksässä playoff-ottelussa tehot 2+1=3. Kinnunen oli Charles Bertrandin ohella Tapparan ainoa kauden kaikki 59 runkosarjaottelua pelannut pelaaja. Kaudella 2021–2022 hän oli joukkueen tehokkain puolustaja tehoilla 4+19=23. Kinnunen voitti kauden päätteeksi Suomenmestaruuden. Hän voitti myös Mestarien liigan hopeaa. Helmikuussa 2022 Kinnunen teki Tapparan kanssa vuoden mittaisen jatkosopimuksen.
Toukokuussa 2022 Kinnunen teki kaksivuotisen NHL-tulokassopimuksen Florida Panthersin kanssa. Syksyn harjoitusleirin päätteeksi seura lähetti hänet AHL-joukkue Charlotte Checkersin vahvuuteen.
Ura > Maajoukkueura

Kinnunen on pelannut kuusi nuorten maaottelua.
Muuta

Kinnunen harrasti lapsena 13-vuotiaaksi asti myös jalkapalloa, jota hän on myöhemmin harrastanut Lahden Kortteliliigassa.
Sekou Cissé

| 0 | 1 | 2 |
| --- | --- | --- |

Henkilötiedot
Syntymäaika: 23. toukokuuta 1985 (ikä 39)
Syntymäpaikka: Dabou, Norsunluurannikko
Pelipaikka: hyökkääjä
Pituus: 184 senttimetriä
Seura
Seura: Feyenoord
Pelinumero: 23
Junioriseurat
1998–2004: Bibo
Seurat
| Vuodet | Seura | O (M) |
| 2004–2009 2009– | Roda JC Feyenoord | 133 (24) 24 (5) |
Maajoukkue
| 2008 2008– | Norsunluurannikko U-23 Norsunluurannikko | 4 (2) 12 (4) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2010.  Maajoukkueuran tilastot päivitetty 27. tammikuuta 2010.
Sekou Cissé (s. 23. toukokuuta 1985 Dabou, Norsunluurannikko) on norsunluurannikkolainen jalkapalloilija, joka edustaa Alankomaiden pääsarjassa Eredivisiessä pelaavaa Feyenoordia.
Cissé siirtyi synnyinmaastaan Alankomaihin, Roda JC:en vuonna 2004 seurassa tuolloin pelanneen maanmiehen Arouna Konén suosituksesta. Cissén rooli Rodassa kasvoi Konén siirryttyä PSV Eindhoveniin vuonna 2005, ja vuonna 2006 AZ Alkmaaria valmentanut Louis van Gaal teki hänestä tarjouksen, johon olisi sisältynyt myös Adil Ramzin siirto Roda JC:een. Seura kuitenkin kieltäytyi neuvottelemasta siirrosta. Kaudella 2008-09 Cissén entistä paremmat peliesitykset herättivät kiinnostusta, ja hänet yhdistettiin huhuissa Feyenoordiin, PSV:iin ja Twenteen. Siirto Feyenoordin julkistettiin kauden päätteeksi 30. kesäkuuta ja se varmistui 5. heinäkuuta Cissén läpäistessä lääkärintarkastuksen. Hän allekirjoitti Feyenoordin kanssa viisivuotisen sopimuksen.
Cissé on edustanut Norsunluurannikkoa A-maajoukkuetasolla.
Sea of Thieves

| Sea of Thieves |
| --- | --- |

Kehittäjä:  Rare
Julkaisija:  Microsoft Studios
Jakelija:  Microsoft Store ja Steam
Säveltäjä:  Robin Beanland
Pelimoottori:  Unreal Engine 4
Julkaistu:  20. maaliskuuta 2018
Lajityyppi:  toimintaseikkailupeli
Pelimuoto:  moninpeli
Ikäluokitus:  ESRB: Teini-ikäisille  PEGI 12  USK 12 ja USK 12 
Alusta:  Microsoft Windows, Xbox One, Xbox Series X/S
Jakelumuoto:  Digitaalinen lataus, Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Sea of Thieves on Raren kehittämä ja Microsoft Studiosin julkaisema toimintaseikkailupeli, joka julkaistiin 20. maaliskuuta 2018. Peli on merirosvoteemainen, ja siinä tutkitaan avointa maailmaa. Sea of Thieves sai pääasiassa vaihtelevia arvioita Metacritic-sivustolla, jossa kriitikot antoivat sille keskimäärin 66 pistettä sadasta.
Aiheesta muualla

Pelin viralliset sivut
Seaboard Marine

| Seaboard Marine |
| --- | --- |
Perustettu:  1983
Kotipaikka:  Miami, Florida, Yhdysvallat
Toiminta-alue:  Yhdysvallat, Väli-Amerikka, Etelä-Amerikka ja Karibia.
Toimiala:  vesiliikenne
Emoyhtiö:  Seaboard Corporation
Kotisivu:  www.seaboardmarine.com
Infobox OKNimi-testi OK: 
Seaboard Marine on yhdysvaltalainen yritys, joka kuljettaa konttialuksillaan ja kuivalastialuksillaan tavaroita Yhdysvaltain, Karibianmeren, Väli-Amerikan ja Etelä-Amerikan välillä. Seaboard Marinen kotipaikka sijaitsee Floridan Miamissa. Yritys on perustettu vuonna 1983 ja se on siitä asti ollut Seaboard Corporationin kokonaan omistama tytäryhtiö. Seaboard Marinella on toimintaa lähes 40 satamassa yli 20 maassa. Esimerkiksi Miamin satamassa yrityksellä on miltei 70 aarin kokoinen yksityinen terminaali. Toukokuussa 2008 yrityksen aluskannan koko oli 49.
Aiheesta muualla

Seaboard Marinen kotisivut (englanniksi)
Seaboard Corporation (englanniksi)
Sean Doherty

| Sean Doherty |
| --- | --- |
 Sean Doherty (2024)
Henkilötiedot
Syntynyt: 8. kesäkuuta 1995 (ikä 29) Conway, New Hampshire, Yhdysvallat
Uran tiedot
Pituus:  182 cm
Seura:  Mt. Washington Valley Nordic
Laji:  ampumahiihto
Maailmancup
Kaudet:  2013–
Paras sijoitus:  10
Voitot:  0
Palkintokorokkeella:  0
 Tietolaatikko päivitetty 17. maaliskuuta 2021 
| Mitalit> Maa:  Yhdysvallat.Miesten ampumahiihto.NMM-kilpailut  | Mitalit> Maa:  Yhdysvallat.Miesten ampumahiihto.NMM-kilpailut  | Mitalit> Maa:  Yhdysvallat.Miesten ampumahiihto.NMM-kilpailut  | Maa:  Yhdysvallat> Miesten ampumahiihto. |
| --- | --- | --- | --- |
|  Kultaa | Obertilliach 2013 | takaa-ajo |  |
|  Kultaa | Presque Isle 2014 | pikakilpailu |  |
|  Kultaa | Presque Isle 2014 | takaa-ajo |  |
|  Kultaa | Cheile Grădiștei 2016 | takaa-ajo |  |
|  Hopeaa | Obertilliach 2013 | pikakilpailu |  |
|  Hopeaa | Obertilliach 2013 | normaalimatka |  |
|  Hopeaa | Presque Isle 2014 | normaalimatka |  |
|  Hopeaa | Cheile Grădiștei 2016 | pikakilpailu |  |
|  Pronssia | Minsk 2015 | pikakilpailu |  |
|  Pronssia | Cheile Grădiștei 2016 | normaalimatka |  |
Sean Doherty (s. 8. kesäkuuta 1995 Conway, New Hampshire) on yhdysvaltalainen ampumahiihtäjä. 182 senttimetriä pitkä ja 74 kilogrammaa painava Doherty edustaa Mount Washington Valley Nordic -seuraa.
Doherty kilpaili vuoden 2014 talviolympialaisissa Sotšissa ainoastaan viestissä, jossa USA sijoittui 16:nneksi. Pyeongchangin olympialaisissa 2018 hän oli parhaimmillaan normaalimatkalla 44:s ja viestissä kuudes. MM-kilpailuihin hän on osallistunut Kontiolahdelta 2015 lähtien. Parhaimmillaan hän on sijoittunut Östersundissa 2019 normaalimatkalla 17:nneksi ja takaa-ajossa 20:nneksi.
Nuorten MM-kilpailuista Doherty saavutti alle 19-vuotiaiden sarjassa kolme kultaa ja kolme hopeaa sekä alle 22-vuotiaissa yhden kullan, yhden hopean ja kaksi pronssia. Mitalit ovat kaikki henkilökohtaisia.
Doherty debytoi maailmancupissa helmikuussa 2013 Holmenkollenin pikakilpailussa sijoittuen sijalle 85. Avauspisteensä hän saavutti joulukuussa 2015 Östersundin normaalimatkalta ollen 17:s. Parhaimmillaan hän on ollut kymmenes Soldier Hollow'n takaa-ajokilpailussa kaudella 2018–2019.
Sinä, taivaani

| Sinä, taivaani: Kustaa II Aadolfin & Ebba Brahen lauluja |
| --- | --- |
 Kirjan etukansi
Kirjailija:  Tuomas Keskimäki
Kansitaiteilija:  Jamppa Lamminpää
Kieli:  Suomi
Genre:  Runous
Kustantaja:  Sunkirja
Ulkoasu:  Sidottu
Sivumäärä:  63
ISBN:  978-952-5970-17-3

Löydä lisää kirjojaKirjallisuuden teemasivulta
Sinä, taivaani: Kustaa II Aadolfin & Ebba Brahen lauluja on Tuomas Keskimäen neljäs runoteos, joka ilmestyi Sunkirja-kustantamon julkaisemana kesällä 2015. Kirjan runot ovat kirjoitettu Kustaa II Aadolfin ja Ebba Brahen nuoruudenrakkauden ympärille, kirjeenvaihdon muodossa, vuosille 1611–1615. Teoksen sommittelua ja riimittelyä on kiitelty, sen sisältöä on verrattu Salomon korkeaan veisuun sekä ilmaisua Tommy Tabermannin runoihin.
Siribala

| Siribala |
| --- | --- |
 Siribala
 Koordinaatit: 14°2′31″N, 6°3′42″W 
Valtio:  Mali
Alue:  Ségoun alue
Piiri:  Nionon piiri
Hallinto:  
 – Hallinnon tyyppi:  maalaiskunta
Väkiluku (2009):  37 100
Infobox OKVirheellinen NIMI-arvo: 
Siribala on maalaiskunta ja sen keskuskylä Ségoun alueen Nionon piirissä Malissa. Se sijaitsee Nigerjoesta lähtevän kastelukanavan varrella 25 kilometriä Nionosta etelään. Kunnassa on 37 100 asukasta (vuonna 2009).
Siribalan kunta rajoittuu pohjoisessa Nionon piirin Kala Siguidan, koillisessa Nionon ja idässä Pogon sekä etelässä Ségoun piirin Sansandingin ja Dougabougoun ja lännessä N’Koumandougoun kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella.
Kuntaan kuuluu 19 kylää. Asukkaat ovat etupäässä bambaroita, fulbeja, dogoneja, boboja, miniankoja, tuaregeja, bozoja ja somonoja.
Seudun pääelinkeino on maanviljely. Siribalassa on laajat sokeriruokoviljelmät ja sokeritehdas. Lisäksi viljellään riisiä ja vihanneksia. Muita elinkeinoja ovat karjanhoito, kalastus, käsityöammatit ja kaupankäynti. Siribalassa pidetään viikoittaiset markkinat.
Siribalan kautta kulkee Ségoun ja Nionon välinen maantie RN33. Palveluihin kuuluvat alakoulut, yksi yläkoulu, koulutus- ja kehittämiskeskus (CED) sekä kolme terveysasemaa.
Seppo Marjomäki

Seppo Jaakko Marjomäki (8. kesäkuuta 1931 Pyhäjoki – 9. kesäkuuta 2007) oli suomalainen yritysjohtaja, joka sai kauppaneuvoksen arvonimen.
Marjomäen vanhemmat olivat osuuskaupan hoitaja Iisakki Marjomäki ja Selmi Flinkkilä ja puoliso vuodesta 1958 Aura Laulumaa. Marjomäki kävi kauppaopiston 1951–1952 ja otti osaa liikkeenjohdon koulutuksiin 1966–1968. Hän oli Pyhäjoen Osuuskaupan myyjä ja myymälänhoitaja 1954–1955, Oulaisten Osuuskaupan kenttäkoulutuksessa 1955–1956, SOK:n Kokkolan alueen kenttäkoulutuksessa 1956–1957, Oy Tuote-Välityksen palveluksessa 1957–1958, SOK:n Porin konttorin maatalousosaston johtaja 1958–1962 ja Rauman Osuuskaupan, vuodesta 1967 Osuuskauppa Keula, kaupallinen johtaja 1962–1969 ja toimitusjohtaja 1969–1989. Hänellä oli myös useita luottamustehtäviä. Sotilasarvoltaan Marjomäki oli reservin luutnantti. Hän sai kauppaneuvoksen arvonimen 1985.
Seppo Matela

Seppo Tapani Matela (s. 6. lokakuuta 1943 Oulu) on suomalainen entinen kestävyysjuoksija. Hän edusti seuratasolla huippuvuosinaan Oulun Pyrintöä ja sen jälkeen Oulun NMKY:n yleisurheilijoita ja Oulun Tarmoa.
Matela voitti Suomen mestaruuden 5 000 metrin juoksussa 1968 (aika 14.13,2) ja 10 000 metrillä 1972 (aika 28.54,0). Hän saavutti SM-pronssia 5 000 metrillä vuosina 1967 ja 1973 sekä 10 000 metrillä vuonna 1971.
Sinä, minä ja Dupree

| Sinä, minä ja Dupree> You, Me and Dupree |
| --- | --- |
 Elokuvan DVD-painoksen kansikuva.
Ohjaaja:   Joe Russo  Anthony Russo 
Käsikirjoittaja:  Michael LeSieur
Tuottaja:   Scott Stuber  Mary Parent  Owen Wilson 
Säveltäjä:  Theodore Shapiro
Kuvaaja:  Charles Minsky
Leikkaaja:   Peter B. Ellis  Debra Neil-Fisher 
Pääosat:   Matt Dillon  Owen Wilson  Kate Hudson  Michael Douglas  Seth Rogen  Amanda Detmer 
Valmistustiedot
Valmistusmaa:   Yhdysvallat
Tuotantoyhtiö:  Universal Studios
Levittäjä:  Universal Pictures
Ensi-ilta:   14. heinäkuuta 2006
Kesto:  109 min
Alkuperäiskieli:  englanti
Budjetti:  54 000 000 $
Tuotto:  130 431 368 $
Aiheesta muualla
IMDb 
Elonet
AllMovie
Infobox OKNimi-testi OK: 
Sinä, minä ja Dupree (engl. You, Me and Dupree) on vuonna 2006 ensi-iltansa saanut romanttinen komedia, jonka ohjasivat Joe ja Anthony Russo.
Seppo Matilainen

| Seppo Matilainen> Henkilötiedot |
| --- | --- |
Koko nimi:  Seppo Juhani Matilainen
Syntynyt: 28. lokakuuta 1941 (ikä 82) Kuortane
Kansalaisuus:   Suomi
Koripalloilija
Lempinimi:  Kustu
Pelaajaura
Seurajoukkueet
:   Oulun NMKY
Seppo Juhani Matilainen (s. 28. lokakuuta 1941 Kuortane) on suomalainen aktiiviuransa lopettanut koripalloilija.
Matilainen pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Matilainen pelasi 18 ottelussa 4,7 pisteen keskiarvolla.
Matilainen harrasti jalkapalloa, kuntoliikuntaa ja filateliaa.
Sedition (Hour of Penancen albumi)

| Sedition Hour of Penance |
| --- | --- | --- |

Studioalbumin tiedot
 Äänitetty : marraskuu 2011
 Studio : 6th Cellar Studio
 Julkaistu: 26. maaliskuuta 2012
 Formaatti: CD
 Tuottaja(t): Stefano Morabito
 Tyylilaji: brutaali death metal tekninen death metal
 Kesto: 31.24
 Levy-yhtiö: Prosthetic Records
Hour of Penancen muut julkaisut
| Paradogma 2010 | Sedition 2012 | Regicide 2014 |
Sedition on Hour of Penancen viides studioalbumi, joka julkaistiin 26. maaliskuuta 2012.
Kappaleet

Transubstantiatio – 0.59 (instrumentaali)
Enlightened Submission – 3.39
Decimate the Ancestry of the Only God – 4.49
Fall of the Servants – 3.20
Ascension – 4.04
The Cannibal Gods – 3.56
Sedition Through Scorn – 3.26
Deprave to Redeem – 4.02
Blind Obedience – 3.09
Kokoonpano

Paolo Pieri – laulu, kitara
Giulio Moschini – soolokitara
Silvano Leone – bassokitara
Simone Piras – rummut
Stefano Morabito – tuottaja, äänittäjä, miksaaja, masteroija
Gyula Havancsák – kansitaide
Diana Gabrielli – valokuvat
Arvostelut

AllMusic:
Metal Storm: 8.2/10
Aiheesta muualla

Sedition (Hour of Penancen albumi) Discogsissa. (englanniksi)
Albumi Sedition (Hour of Penancen albumi) Encyclopaedia Metallum -sivustolla (englanniksi)
Salaoja

Suodatinkankaalla peitettyjä salaojaputkia.
Vanhanaikaisia tiilisalaojaputkia. Suomen maatalousmuseo Sarka.
Valmissalaojaputken rakenne
Peltoa salaojitetaan telaketjutraktorilla 1964.
Salaoja on maan alle kaivettu rei'itetty putki, jota käytetään lähinnä rakennettavien alueiden ja peltojen kuivaamiseen. Vesi tihkuu ympäröivästä maasta salaojaputkeen sen kuoressa olevien reikien läpi ja virtaa putkea pitkin joko sadevesiviemäriin, salaojakaivoon tai avo-ojaan.
Rakennussalaojat

Rakentamisessa salaojia käytetään maaperän sekä perustusten ja maarakenteiden kuivattamiseen.
Rakennusten ympäri kulkee anturan vieressä salaoja, joka auttaa estämään sade- ja muiden vesien tulon kellaritiloihin sekä veden pääsyn anturan alle estäen näin ollen myös roudan aiheuttamia tuhoja. Putket asennetaan maahan yleensä perustusten rakentamisen yhteydessä.
Peltosalaojat

Maataloudessa salaojia käytetään pelloilla, jotta viljelymaan hyötyala kasvaisi ja kulku pellolla olisi helppoa myös puimureilla ja suurehkoilla traktoreilla työkoneineen.
Salaojitus lisää merkittävässä määrin pellon hyötypinta-alaa, sillä avo-oja vie oman leveytensä lisäksi jonkin verran maa-alaa myös siksi, ettei aivan ojan vieressä voida käyttää maatalouskoneita. Peltoalueilla salaojat kaivetaan koneellisesti ja salaojaputki painetaan kiepistä maan sisään salaojituskoneella.
Peltojen salaojitus alkoi voimakkaasti kasvaa sen jälkeen kun Englannissa oli vuonna 1843 Derbyn näyttelyssä esitelty savesta tiiliputkia puristava kone, joka mahdollisti teollisen tuotannon. Jo vuoteen 1880 mennessä oli Englannissa salaojitettu tiiliputkilla 1,5 miljoonaa hehtaaria peltoa. Valtiomies Robert Peal totesi vuonna 1850 parlamentissa: "salaojitus merkitsee maataloudelle samaa kuin höyrykone teollisuudelle". Sillä hän tarkoitti, että maatalouden ja teollisuuden on tehtävä yhteistyötä salaojituksen hyväksi. Periaatetta ryhdyttiin noudattamaan myös Suomessa.
Pellot oli Keski-Euroopassa laajalti salaojitettu jo 1900-luvun alkupuolella, mutta Suomeen salaojitus levisi varsin hitaasti. Salaojituksen koetoiminta alkoi Mustialassa vuosina 1845-1846. Ensimmäiset tiiliputkisalaojat tehtiin vuonna 1852, mutta yhden hehtaarin laajuisessa kokeessa ei vielä käytetty pyöreitä tiiliputkia, vaan putkisto rakennettiin tavallisista holvitiilistä.
Mustialan opistoon saatiin tiiliputkipuristin vuonna 1857, jonka jälkeen ensimmäinen tiiliputkisalaojitus valmistui vuonna 1859. Ennen näitä kokeita oli salaojitettu 18 ha vuonna 1857 Västankvarnin tilalla Kemiössä. Porvoossa Kiian kartanon lähistöllä valmistettiin pyöreitä tiiliputkia myyntiin ja harjoitettiin salaojitusurakointia vuonna 1857. Samoihin aikoihin sanomalehtiin ja kalentereihin alkoi ilmestyä käytännön ohjeita salaojittamisesta. Valtio kutsui vuonna 1852 skotlantilaisen Henry Gibsonin hoitamaan Suomen ensimmäistä agronomin virkaa. Päätyönä oli laatia salaojasuunnitelmia ja ohjata toimintaa.
Vuonna 1863 Suomessa oli jo kuusi tiiliputkia valmistavaa yritystä. Salaojitus kuitenkin tyrehtyi 1800-luvun loppupuolella, mihin vaikuttivat muun muassa nälkävuodet 1867-68 ja sen jälkeinen keskittyminen maan karjatalouden kehittämiseen, peltoviljelyn jäädessä vähemmälle huomiolle. Lisäksi koetoiminnasta oli saatu huonoja kokemuksia, joiden perusteella salaojituksen ei katsottu soveltuvan Suomen olosuhteisiin. Salaojitus alkoi vilkastua jälleen 1900-luvun alkupuolella muun muassa tiiliputkien laadun parantuessa. Salaojituksen laatuun ja valvontaan alettiin kiinnittää entistä enemmän huomiota. Vuonna 1950 Suomen pelloista oli salaojitettu vasta 5,4 prosenttia, Etelä-Suomessa noin 30. Salaojitus oli yleisempää suurilla tiloilla kuin pientiloilla, vaikka valtio kohdisti taloudellisia tukitoimia erityisesti pienille tiloille.
Materiaalit ja rakenne

Salaojaputkia on tehty aikaisemmin savesta ja hiekasta polttamalla tiilien tapaan. Koska itse tiilinen salaojaputki ei läpäise vettä, vesi menee salaojaan putkien välistä. Lisäksi putkien väliin on muodostettu määrävälein putken tai kahden pituinen sorasilmä, mistä vesi pääsee sisälle putkeen. Tätäkin varhaisemmat salaojat olivat puusta tehtyjä putkia tai kivi- ja risusalaojia.
Nykyään salaojaputket valmistetaan muovista, useimmiten PVC-muovista, polypropeenista tai polyeteenistä. Muoviputket voivat olla yksi- tai kaksikuorisia. Kaksikuorisissa sileä sisäputki tehostaa virtausta ja profiloitu ulkoputki antaa rakennelujuutta.
Valmissalaoja on salaojaputki, jonka ympärille asennettu suodatusmateriaali ja suodatinkangas valmiiksi paketiksi. Valmissalaojaa käytettäessä ei tarvitse käyttää salaojasoraa.
Salaojaputki on paineeton ja valuma on varmistettava kaatojen avulla.
Materiaalit ja rakenne > Säätösalaoja

Maataloudessa säätösalaojituksessa salaojaan kerätään sadekaudella vettä, ja sen venttiilit suljetaan kuivalla kaudella. Suomessa menetelmää hyödynnetään erityisesti Länsi-Suomessa tasamaalla, jossa 70–80 prosenttia uusista salaojista on vuoden 2024 tietojen mukaan säätösalaojia. Happamilla sulfaattimailla ne ovat investointituen ehto.